**OPĆINSKI SUD U CRIKVENICI**

Kralja Tomislava 85 a, 51260 CRIKVENICA

Razina: 11 MB: 03127320

Razdjel: 110 OIB: 74084245037

RKP: 50514

Šifra djelatnosti: 8423

U Crikvenici, 30. siječnja 2020.

 **B I LJ E Š K E**

 **UZ FINANCIJSKE IZVJEŠTAJE ZA 2019. GODINU**

Sukladno čl. 2. st. 1. Zakona o područjima i sjedištima sudova (NN br. 67/18) ustanovljen je Općinski sud u Crikvenici koji je započeo s radom dana 01. siječnja 2019.g. Općinski sud u Crikvenici na području svoje nadležnosti u prvom stupnju rješava parnične i izvanparnične predmete, vodi zemljišnu knjigu te obavlja poslove pravne pomoći. Osim u sjedištu suda ( u Crikvenici) poslovi se u Općinskom sudu u Crikvenici obavljaju i u zemljišnoknjižnom odjelu Novi Vinodolski te u Selcu (obnova zemljišne knjige za k.o. Selce) kao i u tri stalne službe i to; Stalnoj službi u Krku ( na četiri lokacije), Stalnoj službi u Rabu ( na dvije lokacije), te Stalnoj službi u Senju. Predsjednik Županijskog suda u Rijeci ovlastio je za obavljanje poslova sudske uprave Općinskog suda u Crikvenici suca Željka Čubrilo te je imenovani obavljao navedene poslove u razdoblju 01. siječnja – 31. srpnja 2019.g. a nakon čega je obavljanje navedenih poslova preuzela predsjednica Općinskog suda u Crikvenici Ines Smokrović Kurilić koja je predsjednicom Općinskog suda u Crikvenici imenovana od 01. kolovoza 2019. odlukom donijetom na 12. sjednici Državnog sudbenog vijeća dana 11. srpnja 2019.g.

Odredbom čl. 5. Pravilnika o financijskom izvještavanju u proračunskom računovodstvu (NN br. 3/15, 93/15, 135/15, 2/17, 28/17, 112/18 i 126/19) propisani su financijski izvještaji sastavljeni na obrascima BIL, PR-RAS, RAS-funkcijski, P-VRIO ,OBVEZE, kao i čl. 13., istog Pravilnika bilješke, kao dopuna uz financijske izvještaje.

1. **BILANCA (BIL)**

AOP 003 Neproizvedena dugotrajna imovina (indeks 109,6) povećana je u odnosu na stanje 01.01.2019. za 62.000.00 kn – uređenje prostora u zgradi sjedišta suda koja je u vlasništvu grada Crikvenica. Rješenjem Ministarstva pravosuđa isto je knjiženo s danom 21. prosinca 2019., kao ulaganje na tuđoj imovini radi prava korištenja, te je stoga nematerijalna imovina (AOP 005, indeks 108,9) povećana u odnosu na stanje 01.01.19.

AOP 014 Postrojenja i oprema (indeks 220,5) - povećanje u odnosu na 01.01.2019. iz razloga:

* Rješenjem Ministarstva pravosuđa ustupljen na je na trajno korištenje uredski namještaj

u iznosu 59.517,50 kn, a sredstvima vlastitih prihoda i prihoda od kapitalnih pomoći gradova Novi Vinodolski i Krk, te Vinodolske općine nabavljen je uredski namještaj u iznosu 31.581,05 kn (AOP 015, indeks 102,9)

* Rješenjem Ministarstva pravosuđa ustupljen nam je na trajno korištenje fax uređaj u

iznosu 3.744,00 kn, a sredstvima vlastitih prihoda nabavljen je telefonski uređaj u iznosu 149,99 kn (AOP 016, indeks 103,8)

* Sredstvima vlastitih prihoda nabavljena su dva uljna radijatora za grijanje poslovnog

prostora, kao i dva usisivača za potrebe čišćenja poslovnog prostora, u ukupnom iznosu

2.838,80 kn (AOP 017, indeks 100,9)

AOP 023, indeks 100,7 ispravak vrijednosti postrojenja i opreme. Veliki dio uredske opreme nema amortizacije ( sadašnja vrijednost je 0), a nova uredska oprema nabavljena je u studenom i prosincu, tako da se ispravak vrijednosti obračunao za jedan mjesec, odnosno nije se obračunao za opremu nabavljenu u prosincu 2019.g. s obzirom na to da se ispravak vrijednosti obračunava od slijedećeg mjeseca kada je oprema nabavljena.

AOP 049 indeks 102,8 sitni inventar u upotrebi: Tijekom 2019.g. utrošeno je za nabavku sitnog inventara (vaga za poštu, zastave RH) iznos od 1.953,15 kn.

AOP 063, indeks 1.621,5 financijska imovina. U odnosu na stanje 01.01.19. financijska imovina povećana je iz razloga što je Sporazumom o podjeli imovine i novčanih sredstava između Općinskog suda u Rijeci i Općinskog suda u Crikvenici prenesen iznos od 969.230 kn, a koji se odnosi na kontinuirane rashode budućih razdoblja (plaća, ostali rashodi za zaposlene i prijevoz za prosinac 2018. za Općinski sud u Crikvenici). Nakon 01.01.2019.g. je, redovnom doznakom, prema predmetima koji pripadaju novoosnovanom sudu u Crikvenici prenesen saldo depozitnog računa u iznosu 15.067.599,66 kn. Isto tako, nakon 01.01.2019. prenesena su i sredstva za sufinanciranje obnove grada Crikvenice i općine Malinska Dubašnica u ukupnom iznosu 123.357,11 kn. Stanje financijske imovine na dan 31.12.2019. sadrži; novac na ž.rn. za redovno poslovanje 71.804,28 kn, izdvojena novčana sredstva za obnovu k.o. Malinska Dubašnica 10.500,00 kn, novac na žiro računu-depozitni račun 14.463.054,86 kn, novac u blagajni 100,60 kn (AOP 064) potraživanja za naknade koje se refundiraju ( bolovanje HZZO) u iznosu 56.158,96 kn (AOP 73) i rashodi budućih razdoblja (AOP 158, indeks 115,0) u iznosu 1.114.261,99 kn koji se sastoje od plaće, ostalih rashoda za zaposlene i naknade za prijevoz za prosinac 2019.

AOP 162, indeks 374,6 obveze i vlastiti izvori. Stanje 01.01.2019. sadržavalo je prenesenu imovinu, sukladno Sporazumu o podjeli imovine i novčanih sredstava između Općinskog suda u Rijeci i Općinskog suda u Crikvenici, te obveze za zaposlene (plaća i ostali rashodi za zaposlene za 12/18) i obveze za materijalne rashode (prijevoz za 12/18).

AOP 163 Obveze 31.12.2019. na ukupan iznos 15.955.010,23 kn sadržavaju:

AOP 165, indeks 115,6 - obveze za zaposlene (plaća i ostali rashodi za zaposlene za prosinac 2019.) u iznosu 1.066.692,04 kn

AOP 166, indeks 797,7 - obveze za materijalne rashode u iznosu 367.753,21 kn kako slijedi:

* Službena putovanja (23211) 1.302,00 kn
* Naknade za prijevoz na posao i s posla (23212) 47.569,95 kn
* Uredski materijal i ost.mat.rash. (23221) 5.488,91 kn
* Energija (23223) 41.144,25 kn
* Usluge telefona, pošte, prijevoza (23231) 236.951,10 kn
* Usluge promidžbe i informiranja (23233) 650,00 kn
* Komunalne usluge (23234) 7.825,59 kn
* Zakupnine i najamnine (23235)¸ 11.205,89 kn
* Zdravstvene i veterinar.usluge (23236) 225,00 kn
* Intelektualne usluge (23237) 5.875,00 kn
* Računalne usluge (23238) 25,00 kn
* Ostale usluge (23239) 8.853,02 kn
* Ostali nespom.rash.poslovanja (23299) 637,50 kn

AOP 167 obveze za financijske rashode, iskazane su obveze prema HPB za naknade platnog prometa za prosinac 2019 u iznosu 1.351,16 kn.

AOP 174 ostale tekuće obveze u ukupnom iznosu 14.519.213,82 kn kako slijedi:

* Obveze za predujmove (uplata stranaka na dep.rn.,cto:239510) 14.462.933,27 kn
* Obveze za predujmove (kamate, cto:239511) 121,59 kn
* Obveza povrata u proračun (HZZO bolovanje, cto:239580) 50.814,04 kn
* Obveza povrata u proračun (HZZO ozljeda, cto:239581) 5.344,92 kn

AOP 227 ostali vlastiti izvori, knjižena je nabavka opreme nabavljene sredstvima vlastitih prihoda u iznosu 5.753,79 kn, te od kapitalnih pomoći gradskih i općinskog proračuna u iznosu 28.816,05 kn.

AOP 236 Manjak prihoda poslovanja u iznosu 239.129,54 kn. Sukladno čl. 82. Pravilnika o proračunskom računovodstvu i računskom planu napravljena je korekcija rezultata za iznos 28.816,05 kn – kapitalna pomoć za nabavu nefinancijske imovine, te je iskazan manjak prihoda poslovanja 233.375,75 kn (AOP 237), manjak prihoda od nefinancijske imovine 5.753,79 kn (AOP 238), što čini ukupan manjak prihoda 239.129,54 kn.

1. **IZVJEŠTAJ O PRIHODIMA I RASHODIMA, PRIMICIMA I IZDACIMA (PR-RAS)**

S obzirom na to da je Općinski sud u Crikvenici počeo s radom 01.01.2019.g., kolona 4 – ostvareno u izvještajnom razdoblju prethodne godine nije popunjena, te stoga indeks, kao usporedni podatak prethodnog i tekućeg obračunskog razdoblja nije iskazan.

AOP 001 PRIHODI POSLOVANJA sadrže:

AOP 045 Pomoći iz inozemstva i od subjekata unutar općeg proračuna koji sadrže:

- AOP 055 tekuće pomoći proračunu iz drugih proračuna u iznosu 199.897,06 kn (prihodi za sufinanciranje obnove k.o. Selce u iznosu 108.271,58 kn i k.o. Malinska Dubašnica u iznosu 91.625,48 kn.

- AOP 056 kapitalne pomoći proračunu iz drugih proračuna u iznosu 28.816,05 kn (sredstva gradova Krk i Novi Vinodolski, te Vinodolske općine za nabavku nefinancijske imovine – arhivske police)

AOP 074 Prihodi od imovine – kvartalne uplate Hrvatske poštanske banke za kamate na depozit po viđenju

AOP 105 Prihodi od upravnih i administrativnih pristojbi, pristojbi po posebnim propisima i naknada, iskazani su prihodi za refundaciju štete službenog vozila u iznosu 3.200,00 kn, prihodi od strane Hrvatske pošte za naplatu štete zbog neuručenih pošiljki u iznosu 341,78 kn i prihodi ostvareni vanjskim uredovanjem (očevidi i ovršne radnje) u iznosu 203.069,12 kn.

AOP 123 Prihodi od prodaje proizvoda i robe te pruženih usluga i prihodi od donacija – prihodi od usluga kopiranja sudskih akata kojim je ostvareno 11.979,00 kn. U državni proračun uplaćeno je do 31.12.2019.g. 5.923,00 kn, dok je ostatak 6.056,00 kn uplaćen u Državni proračun u siječnju 2020.g.

AOP 130 Prihodi iz nadležnog proračuna za financiranje rashoda poslovanja u iznosu 14.720.615,46 kn.

AOP 148 RASHODI POSLOVANJA sadrže:

- AOP 149 Rashodi za zaposlene koji su u cijelosti usklađeni s proračunom.

- AOP 160 Materijalni rashodi, usporedbom sa financijskim planom za 2019. g. najveća odstupanja evidentna su u rashodima za materijal i energiju (AOP166) zbog povećanog troška el. energije i lož ulja za prosinac 2019. Isto tako odstupanje je i na rashodima za usluge – poštanske usluge.

- AOP 193 Financijski rashodi – rashodi za naknadu za vođenje računa kod Hrvatske poštanske banke.

- AOP 354 Rashodi za nabavu proizvedene dugotrajne imovine – sredstvima vlastitih prihoda i sredstvima kapitalnih pomoći gradova i općine nabavljena je oprema ukupne vrijednosti 34.569,84 kn.

- AOP 636 Manjak prihoda i primitaka za pokriće u slijedećem razdoblju 239.129,54 kn, /AOP 236 obr. BIL/ kao rezultat manjka prihoda poslovanja 204.559,70 kn (AOP 283) i manjka prihoda od nefinancijske imovine 34.569,84 kn (AOP 399).

1. **IZVJEŠTAJ O RASHODIMA PREMA FUKCIJSKOJ KLASIFIKACIJI (RAS-funkcijski)**

AOP 027 – sudovi

Podatak na ovoj poziciji iskazuje ukupne rashode poslovanja u iznosu 15.372.479,59 kn i rashoda za nabavu proizvedene dugotrajne imovine u iznosu 34.569,84 kn, ukupno 15.407.049,43 kn.

1. **IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (P-VRIO)**

AOP 018 Promjene u obujmu imovine

Nadležno Ministarstvo prenijelo nam je bez naknade za korištenje opremu u vrijednosti 125.261,50 kn. Tijekom 2019. godine nije bilo rashodovanja imovine

1. **OBVEZE**

AOP 001 Stanje obveza 01. siječnja je 0. Sukladno Uputi Ministarstva financija od 31. siječnja 2020. sudovi koji su imali statusnu promjenu (spajanje, razdvajanje) prikazuju stanje obveza općinskih sudova bez preuzetih obveza. S obzirom na to da je Općinski sud u Rijeci, od kojeg se izdvojio Općinski sud u Crikvenici prikazao stanje obveza 01.siječnja zajedno sa obvezama izdvojenog Općinskog suda u Crikvenici a koje se sastoje od plaće i prijevoza za prosinac 2019.u ukupnom iznosu od 969.229,99 kn, stanje obveza 01.siječnja 2019. Općinskog suda u Crikvenici je 0.

AOP 003 Međusobne obveze proračunskih korisnika (povećanje obveza ) sadrži obveze prema ostalim proračunskim korisnicima tijekom izvještajnog razdoblja za:

* materijalne rashode 55.357,02 kn
* bolovanje HZZO 221.120,12 kn

Ukupno: 276.477,14 kn

AOP 020 međusobne obveze proračunskih korisnika (podmirene obveze) sadrži plaćene obveze prema ostalim proračunskim korisnicima tijekom izvještajnog razdoblja za:

* materijalne rashode 55.232,02 kn
* bolovanje HZZO 164.961,16 kn

Ukupno: 220.193,18 kn

AOP 036 stanje obveza na kraju izvještajnog razdoblja iznosi 15.955.010,23 kn (razrada obveza u bilješci uz bilancu 31.12.19.)

AOP 037 stanje dospjelih obveza na kraju izvještajnog razdoblja 3.361,62 kn sadrži dospjele obveze za:

* uredski materijal i ost. mat. rashodi 348,01 kn
* usluge telefona, pošte prijevoza 103,59 kn
* komunalne usluge 472,52 kn
* ostale usluge 2.437,50 kn

AOP 090 stanje nedospjelih obveza na kraju izvještajnog razdoblja u iznosu 15.951.648, 61 kn

sadrži obveze za rashode poslovanja (AOP 092) kako slijedi:

* obveze za zaposlene (plaća i ostali rash.za zaposlene za 12/19) 1.066.692,04 kn
* obveze za materijalne rashode 364.266,59 kn
* obveze za financijske rashode 1.351,16 kn
* obveze za predujmove stranaka 14.463.054,86 kn

Ukupno: 15.895.364,65 kn

AOP 091 stanje nedospjelih obveza proračunskog korisnika u iznosu 56.283,96 kn koje sadrže:

* obveze za materijalne rashode 125,00 kn
* bolovanje HZZO 56.158,96 kn

Ukupno: 56.283,96 kn

Voditeljica Odjeljka financijsko- Predsjednica suda:

 materijalnog poslovanja: Ines Smokrović Kurilić

 Ksenija Strizić